Kompassi-viesti

6-osuuksinen viesti aaltolähdöillä

Keski-Suomen kuusiosuuksinen Kompassiviesti 2021 järjestettiin aaltolähdöillä joissa osuuden kärjessä saapunut juoksija lähetti kaikki seuraavan osuuden juoksijat kerralla matkaan.

Ensimmäisen osuuden suunnistajille nollaukset ym. normaalisti ja kartat jaettiin väärinpäin käteen. Kartan sai kääntää lähtöhetkellä. Seuraavilla osuuksilla suunnistajat päästettiin lähtökarsinaan noin 5 min ennen arvioitua vaihtoa nollan kautta. Kun edellinen osuus kävi lähestymisrastilla, jaettiin kartat käteen. TR-suunnistajat saivat kääntää kartan vasta lähtöhetkellä, kun edellisen osuuden kärki toi viestin. RR-suunnistajat saivat viestin tultua kääntää kartan ja katsoa sitä minuutin, ennen kuin annettiin lupa lähteä. Kaksi toimitsijaa oli hoitamassa kaikkia vaihtoja ja myös suunnastamassa ja neuvomassa nuorimpia. Suunnistajia oli siis 6-10/ osuus.

H14 ja D14 olivat hajontapari pienin hajonnoin (kaksi rataa), pojilla lyhyt loppulenkki putkena. H/D12TR kaksi hajontarataa pienin hajonnoin. RR-osuudet putkena.

Tulospalvelu tähän toteutettiin Eresults Pro palvelulla.

Koska valmista kilpailumuotoa ei tähän ollut palvelussa valmiina päädyttiin järjestelyyn jossa perustettiin palveluun henkilökohtainen kilpailu.

Osuudet perustettiin henkilökohtaisiksi sarjoiksi yhteislähdöllä ja hajontaradoilla. Tällä saatiin helposti perustulospalvelutoiminto pystyyn.

Lisäksi tällä järjestelyllä voitiin ottaa halukkaita juoksijoita juoksemaan itselleen sopiville osuuksille ilman täyttä joukkuetta.

Aaltolähtöjen arvioitu lähtöaika kerrottiin kilpailuohjeissa sekä lähtöluettelossa. Todellinen lähtöaika aalloille 2-6 osuuksilla otettiin edellisen osuuden maalileimauksesta.

Tähän käytettiin maalin online-leimasimen aikaa. Yhtä hyvin tähän voi käyttää käsikelloa tai laskea edellisen osuuden nopeimman ajasta.

Toteutunut osuuden lähtöaika korjattiin osuuden kaikille juoksijoille käsin massasiirto-toiminnolla välittömästi lähdön tapahduttua.

Henkilökohtaiset osuusajat julkaistiin kilpailun aikana live-tuloksina Eresults Live-palvelussa

<https://live.oriento.fi/results/2021039>

Viestin yhteistuloksen seurantaan luotiin ennen kisaa valmiiksi yksinkertainen Excel-taulukko johon lisättiin juoksijoiden osuusajat käsin maaliin tulon jälkeen.

Tämä Excel-taulukko tallennettiin OneDriveen ja julkaistiin seurattavaksi kisasivuilla.

<https://onedrive.live.com/view.aspx?resid=5A5297EB76EAE3AD!60956&ithint=file%2cxlsx&authkey=!AIJPxGwRhr-02Mw>

Kilpailun jälkeen lopputulokset kasattiin sitten vielä paremmin käsin Excelillä.

Osuustulokset ja väliajat saatiin normaalisti Eresults-palvelusta.

Tulospalvelu toteutettin kolmella hengellä jossa yksi käytti maalilukijaa ja täydensi viesti-Exceliä. Toinen seurasi maaliintuloa ja korjasi lähtöajat.

Kolmas henkilö oli käytännössä ylimääräinen kilpailun aikana koska suurempia ongelmia ei ilmennyt ja itkumuurin tarve oli vähäinen.

Koneita oli käytössä seuraavasti:

1. Eresults-verkko, kortinluku + korjailu
2. Eresults-verkko, korjailu
3. Eresults-verkko, online-maali
4. Maalikamera
5. Nettikone jolla täydennettiin Excel

Yllä kerrotulla toteutuksella olisi voinut järjestää tapahtuman selvästi isommallekin joukkuemäärälle. Tarvittaessa lisäämällä henkilöitä olisi voinut varmistaa toiminnan

ruuhkaisemmassakin tilanteessa. Jos tällainen kilpailumuoto yleistyisi ei ole vaikeata toteuttaa viestitulosten seurantaan automatisoituakin tulossivua. Joistakin tulospalveluista löytyvät

ns. joukkuetulokset joita käytetään henkilökohtaisen kilpailun yhteydessä toimivat myös tähän. Myöskään automaattisen taulukon luonti lukemaan tietokannasta tulokset ajastetusti ei liene suuri työ asian osaavalle.

S-JKL tulospalvelu

Kari Kallio ja Jani Kurhinen